Audronė Bugelevičienė

Audronė Bugelevičienė (g. 1952 m. gegužės 25 d. Švenčionyse) – teisininkė, Vilniaus miesto 2-ojo apylinkės teismo teisėja, buvusi advokatė, advokatų savivaldos veikėja, Lietuvos advokatų tarybos pirmininko pavaduotoja.

 Biografija 
1970 m. baigė Švenčionių Zigmo Žemaičio vidurinę mokyklą, 1975 m. – teisę Vilniaus universiteto Teisės fakultete, įgijo teisininkės kvalifikaciją.

Nuo 1975 m. rugpjūčio mėn. iki 1979 m. rugsėjo mėn. Švenčionių rajono Žemės ūkio valdybos (vyriausioji) juriskonsultė, nuo 1979 m. rugsėjo mėn. Vilniaus 1-osios juridinės konsultacijos advokatė stažuotoja. Nuo 1980 m. advokatė. Nuo 1980 m. sausio mėn. Švenčionių juridinės konsultacijos vedėja, nuo 1987 m. birželio mėn. iki 1990 m. liepos mėn. Vilniaus rajono juridinės konsultacijos vedėja. Specializacija – šeimos teisė, paveldėjimo teisė, sutarčių teisėŽurnalas „Lietuvos advokatūra“, 2002 m. - 1-2(2), kovas-birželis.

Nuo 2005 m. balandžio 28 d. Vilniaus miesto 2-ojo apylinkės teismo teisėjaAudronė Bugelevičienė („Infolex“).

1984-1990 m. Lietuvos advokatų kolegijos prezidiumo narė, 1995-2002 m. Lietuvos advokatų tarybos narė. Nuo 1990 m. liepos iki 2005 m. balandžio 8 d. ėjo įvairias pareigas. Buvo Metodinės tarybos pirmininkė, konsultantė, nuo 2002 m. Lietuvos advokatų tarybos pirmininko pavaduotoja. Nuo 2008 m. gruodžio mėn. Teisėjų etikos ir drausmės komisijos narė.

Moka rusų, vokiečių kalbasAudronė Bugelevičienė .

 Šaltiniai 

Kategorija:Lietuvos advokatų tarybos vicepirmininkai
Kategorija:Lietuvos teisėjai